**NÁRODNÁ RADA SLOVENSKEJ REPUBLIKY**

 **VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD- 51/2021

**395a**

### I n f o r m á c i a

**o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (tlač 395) - v druhom čítaní vo  výboroch Národnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

I.

Národná rada Slovenskej republiky **uznesením č. 557 z 28. januára 2021** rozhodla o tom, že návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (tlač 395)prerokuje v druhom čítaní a pridelila ho na  prerokovanie týmto výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre obranu a bezpečnosť**

Určila zároveň Výbor Národnej rady Slovenskej republiky pre obranu a bezpečnosť ako gestorský výbor a lehotu na prerokovanie predmetného poslaneckého návrhu zákona vo výboroch do 30 dní a v gestorskom výbore do 32 dní odo dňa jeho pridelenia.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (tlač 395)prerokoval:

**Ústavnoprávny výbor** Národnej rady Slovenskej republiky a uznesením č. 246 zo 16. marca 2021 ho odporúčali **schváliť s pozmeňujúcimi a doplňujúcimi návrhmi.**

Výbor Národnej rady Slovenskej republiky **pre obranu a bezpečnosť** bol zvolaný na 16. marca 2021. O uvedenom poslaneckom návrhu zákona výbor nerokoval, keďže podľa § 52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol v čase rokovania o tomto bode uznášaniaschopný.**

IV.

Z uzneseniaÚstavnoprávneho výboruNárodnej rady Slovenskej republiky pod bodom III tejto správy vyplývajú tieto **pozmeňujúce a doplňujúce návrhy:**

1. V nadpise zákona sa za slová „neskorších predpisov“ pripájajú slová „a o zmene zákona Slovenskej národnej rady č. 372/1990 Zb. o priestupkoch v znení neskorších predpisov“.

Ide o legislatívno-technickú úpravu, ktorou sa upravuje názov zákona v zmysle legislatívnych pravidiel tvorby zákonov.

 **Ústavnoprávny výbor Národnej rady Slovenskej republiky**

K čl. I

2. V čl. I 3. bod (§ 139b ods. 7) sa za slovo „pripájajú“ vkladá slovo „tieto“ a v 8. bode (139d ods. 5) a v 11. bode (139d ods. 8) sa za slová „pripájajú sa“ vkladá slovo „tieto“.

Ide o legislatívno-technickú úpravu.

 **Ústavnoprávny výbor Národnej rady Slovenskej republiky**

3. V čl. I 4. bod (§ 139c ods. 1) a 7. bod (§ 139d ods. 3) sa slovo „orgán“ nahrádza slovom „Orgán“.

Ide o legislatívno-technickú úpravu.

 **Ústavnoprávny výbor Národnej rady Slovenskej republiky**

4. V čl. I 5. bod (§ 139c ods. 3) sa za slová „pripájajú sa“ vkladá slovo „tieto“ a slová „oboznámiť s dôkazom“ sa nahrádzajú slovami „s ním oboznámiť.

Ide o legislatívno-technickú úpravu.

 **Ústavnoprávny výbor Národnej rady Slovenskej republiky**

5. V čl. I 10. bod znie:

„10. V § 139d ods. 7 sa za slová „meno, priezvisko“ vkladá čiarka a slová „dátum narodenia“, za slová „orgán Policajného zboru podľa odseku 1“ sa vkladajú slová „alebo obec“ a slová „orgánu Policajného zboru podľa odseku 1, ktorý pokračuje“ sa nahrádzajú slovami „orgánu Policajného zboru podľa odseku 1 alebo obci, ktorí pokračujú“.“.

Navrhuje sa nové znenie novelizačného bodu 10 z dôvodu zapracovania viacerých legislatívno-technických úprav.

 **Ústavnoprávny výbor Národnej rady Slovenskej republiky**

6. V čl. I 11. bod (§ 139d ods. 8) sa slová „ak trovy“ nahrádzajú slovami „ak povinnosť uhradiť trovy“.

Ide o legislatívno-technickú úpravu, ktorou sa spresňuje terminológia predkladaného návrhu zákona.

 **Ústavnoprávny výbor Národnej rady Slovenskej republiky**

V.

 Návrh spoločnej správy, vrátane stanoviska gestorského výboru mal prerokovať Výbor Národnej rady Slovenskej republiky pre obranu a bezpečnosť na 23. schôdzi 16. marca 2021. Spoločná správa, ani stanovisko gestorského výboru **neboli schválené,** keďže podľa zákona o  rokovacom poriadku Národnej rady Slovenskej republiky výbor nebol uznášaniaschopný.

Predseda Výboru Národnej rady Slovenskej republiky poveril spoločného spravodajcu **Marcela Mihálika,** aby na  schôdzi Národnej rady Slovenskej republiky informovala o výsledku rokovania výborov.

 **JURAJ KRÚPA**

 **predseda**

Výbor Národnej rady Slovenskej republiky pre obranu a bezpečnosť

Bratislava 16. marec 2021